stanford-oval/wikipedia huggingface dataset:
ไฮแรกซ์หิน

| ไฮแรกซ์หิน |
| --- | --- |

ไฮแรกซ์หินที่ภูเขาโต๊ะ เมืองเคปทาวน์ ทางตอนใต้ของแอฟริกาใต้
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Hyracoidea
วงศ์:: Procaviidae
สกุล:: Procavia Storr, 1780
สปีชีส์:: P.  capensis
ชื่อทวินาม
Procavia capensis (Pallas, 1766)


แผนที่แสดงการกระจายพันธุ์
ชื่อพ้อง
 Heterohyrax antineae Heim de Balsac & Bégouen, 1932
ไฮแรกซ์หิน (อังกฤษ: Rock hyrax, Cape hyrax, Rock rabbit, Dassie; ชื่อวิทยาศาสตร์: Procavia capensis) เป็นสัตว์เลี้ยงลูกด้วยนมชนิดหนึ่ง  ที่อยู่ในอันดับไฮแรกซ์ (Hyracoidea)  และวงศ์ Procaviidae
จัดเป็นเพียงชนิดเดียวเท่านั้นที่อยู่ในสกุล Procavia
มีรูปร่างคล้ายหนูตัวใหญ่ ๆ หรือกระต่าย มีหางสั้น มีขนหนานุ่มสีน้ำตาลเพื่อควบคุมอุณหภูมิร่างกาย เมื่อโตเต็มที่มีขนาดลำตัวตั้งแต่ 30–70 เซนติเมตร น้ำหนักประมาณ 2–5 กิโลกรัม
กินพืชเป็นอาหาร ทั้ง ใบไม้, หญ้า และเมล็ดพืชชนิดต่าง ๆ และสามารถกินพืชที่มีหนามและมีพิษได้ด้วย
ไฮแรกซ์หินพบทั่วไปในทวีปแอฟริกา ในหลากหลายภุมิประเทศทั้งทะเลทราย, ป่าฝน และป่าสน และพบไปถึงบางส่วนในตะวันออกกลาง เช่น ซาอุดิอาระเบีย, โอมาน มีระยะเวลาตั้งท้องนาน 7–8 เดือน ออกลูกได้ครั้งละ 1–2 ตัว  อายุ 5 เดือนจึงหย่านม มีอายุเข้าสู่วัยเจริญพันธุ์ประมาณ 17–18 เดือน อาศัยอยู่เป็นฝูงหรือครอบครัวเล็ก ๆ โดยมีตัวผู้ 1 ตัว เป็นผู้นำ และตัวเมียหลายตัว  มีพฤติกรรมปีนป่ายโขดหิน และอาศัยอยู่ในโพรงหินหรือถ้ำขนาดเล็ก อันเป็นที่มาของชื่อ ชอบที่จะนอนอาบแดดในเวลาเช้า ก่อนจะออกหาอาหาร
กับถิ่นที่อยู่ตามธรรมชาติ
ไฮแรกซ์หิน เป็นสัตว์ที่มีความตื่นตัวระแวดระวังภัยสูง  เนื่องด้วยเป็นสัตว์ที่ตกเป็นอาหารของสัตว์กินเนื้อขนาดใหญ่เสมอ ๆ รวมถึงนกล่าเหยื่อด้วย เช่น เหยี่ยวหรืออินทรี แต่เป็นสัตว์ที่ไม่ตื่นกลัวมนุษย์ มักจะเข้ามาหาอาหารในชุมชนของมนุษย์อยู่เสมอ ๆ
ในประเทศไทย มีไฮแรกซ์หินแสดงที่สวนสัตว์เชียงใหม่
แหล่งข้อมูลอื่น

ข้อมูลที่เกี่ยวข้องกับ Procavia capensis ที่วิกิสปีชีส์
ใหญ่ผ่าใหญ่

| ใหญ่ผ่าใหญ่ |
| --- | --- |

กำกับ: เฉินหลง จาง ลี่
เขียนบท: หวาง ซินตง เช็ง เปากวง
อำนวยการสร้าง: เฉินหลง หวาง ซีปิง หว่าง ติงหยุน บี ซูหลิน
นักแสดงนำ: เฉินหลง หลี่ ปิงปิง เจ้า เหวินเซวียน หยู เส้าชุน เจย์ซี ชาน หู เกอ หนิง จิง  เฉิน ชง โต หยูฮัง
ตัดต่อ: หยาง หงหยู
ผู้จัดจำหน่าย: สหมงคลฟิล์ม ไทย
วันฉาย:  23 กันยายน ค.ศ. 2011  29 กันยายน ค.ศ. 2011  3 พฤศจิกายน ค.ศ. 2011
ความยาว: 125 นาที
ประเทศ: ฮ่องกง จีน
ภาษา: จีนกลาง
ทุนสร้าง: 30 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ใหญ่ผ่าใหญ่ (อังกฤษ: 1911; จีน: 辛亥革命) ภาพยนตร์อิงประวัติศาสตร์สัญชาติจีนและฮ่องกง ทุนสร้างสูง ออกฉายในกลางปี ค.ศ. 2011 นำแสดงโดยนักแสดงชั้นนำมากมาย ได้แก่ เฉินหลง, หลี่ ปิงปิง, เจ้า เหวินเซวียน ร่วมด้วย หยู เส้าชุน, เจย์ซี ชาน, หู เกอ, หนิง จิง และ เฉิน ชง กำกับการแสดง โดย เฉินหลง และ จาง ลี่
เนื้อเรื่อง

ในปี ค.ศ. 1911 ระหว่างการปฏิวัติซินไฮ่ ดร.ซุน ยัดเซ็น (เจ้า เหวินเซวียน) ศัลยแพทย์หนุ่มผู้นำการปฏิวัติล้มล้างราชวงศ์ชิง ต้องหนีไปอยู่ยังสหรัฐอเมริกา แต่ในประเทศจีน หวงซิง (เฉินหลง) ตัวแทนและเพื่อนสนิทของเขายังคงดำเนินการนำการต่อสู้อยู่ โดยต้องผูกสัมพันธ์กับ สวี จงฮั่น (หลี่ ปิงปิง) สมาชิกพรรคถงเหมิงฮุ่ย สาวผู้อุทิศตนให้เต็มที่กับการปฏิวัติ ทั้งสองต้องแสร้งทำเป็นสามี-ภริยากัน แม้นทั้งคู่จะผูกพันกันก็ตาม แต่ก็มิอาจแสดงออกได้ท่ามกลางสถานการณ์ที่บีบคั้น มีวีรชนผู้กล้าที่เสียชีวิตมากมายให้กับการปฏิวัตินองเลือดครั้งนี้
นักแสดง

เฉินหลง รับบทเป็น หวงซิง
หลี่ ปิงปิง รับบทเป็น สวี จงฮั่น
เจ้า เหวินเซวียน รับบทเป็น ดร.ซุน ยัดเซ็น
หยู เส้าชุน รับบทเป็น วาง จิงเว่ย
เจย์ซี ชาน รับบทเป็น จาง เซ็นหวู
หู เกอ รับบทเป็น หลิน จูหมิง
หนิง จิง รับบทเป็น ชิง จิน
เฉิน ชง รับบทเป็น สมเด็จพระพันปีหลวงหลงยู่
ซุน ชุน รับบทเป็น หยวน ซื่อไข่
เบื้องหลัง

1911 เป็นภาพยนตร์ทุนสร้างสูงและสร้างโดยบริษัทผลิตภาพยนตร์มากมาย เป็นภาพยนตร์ประวัติศาสตร์จีนที่มีเนื้อหาเกี่ยวกับประวัติศาสตร์ของชาติจีนโดยเฉพาะในช่วงของการสร้างชาติ เหมือนเช่นภาพยนตร์หลายเรื่องที่มีเนื้อหาเดียวกันก่อนหน้านี้ อาทิ The Founding of a Republic และBodyguards and Assassins ในปี ค.ศ. 2009 ที่มีนักแสดงชั้นนำเชื้อสายจีนร่วมแสดงมากมาย
ในเรื่องนี้ นับเป็นผลงานที่เฉินหลงตั้งใจมากที่จะผลิตและมีส่วนร่วมเนื่องจากเป็นภาพยนตร์ลำดับที่ 100 ในชีวิตการแสดงของเฉินหลงและถือว่าตรงกับวาระครบรอบ 100 ปี ของการปฏิวัติชิงไห่ หรือการปฏิวัติล้มล้างราชวงศ์ชิง ปิดระบอบการปกครองแบบสมบูรณาญาสิทธิราชย์ของจีนที่มาอย่างยาวนานกว่า 2,000 ปี โดยสิ้นเชิง
โดยภาพยนตร์เรื่องนี้เฉินหลงได้เป็นทั้งผู้อำนวยการแสดงและกำกับการแสดงเอง ร่วมกับ จาง ลี่ โดยใช้ทุนสร้างกว่า 30 ล้านดอลลาร์สหรัฐ (900 ล้านบาท) และถ่ายทำโดยสร้างเมืองใหม่ขึ้นมาทั้งหมดที่เหมืองถ่านหินแห่งชาติฟูซิน ที่เมืองฟูซิน มณฑลเหลียวหนิง ซึ่งใช้เป็นฉากสมรภูมิรบ  ซึ่งเป็นเหมืองถ่านหินที่ใหญ่ที่สุดในทวีปเอเชีย
ภาพยนตร์ได้เข้าฉายปฐมทัศน์ที่เทศกาลภาพยนตร์นานาชาติโตเกียว ประเทศญี่ปุ่น ครั้งที่  24 แต่ว่าในการฉายจริงแล้วได้มีการตัดฉากเลิฟซีนระหว่างเฉินหลงและหลี่ ปิงปิง ออกไปทั้งหมด โดยทั้งนี้เป็นความตั้งใจเองของทีมงานสร้างและตัวเฉินหลงเพื่อให้เหมาะสมกับภาพยนตร์ประวัติศาสตร์และในฉบับดีวีดีก็จะไม่มีฉากนี้ด้วยเช่นกัน
แหล่งข้อมูลอื่น

เว็บไซต์อย่างเป็นทางการของภาพยนตร์
ใหญ่ผ่าใหญ่ ที่อินเทอร์เน็ตมูวีเดตาเบส
1911 ที่สยามโซน
ไฮเออโรกลีฟอียิปต์

| ไฮเออโรกลีฟอียิปต์  |
| --- | --- |
ไฮเออโรกลีฟจากสุสานเควี 17 ของฟาโรห์เซติที่ 1 อายุ 1300 ปีก่อนคริสตกาล
ชนิด:  สัญรูปแบบไม่มีสระ 
ช่วงยุค: ราว 3,200 ปีก่อนคริสตกาล – ค.ศ. 400
ทิศทาง: ขวาไปซ้าย, ซ้ายไปขวา 
ภาษาพูด: ภาษาอียิปต์
อักษรที่เกี่ยวข้อง
ระบบแม่: (อักษรแบบดั้งเดิม)ไฮเออโรกลีฟอียิปต์
ระบบลูก: ไฮเออแรติก, โพรโต-ไซนีอีทิก
ISO 15924
ISO 15924: Egyp (050), ​Egyptian hieroglyphs
ยูนิโคด
ยูนิโคดแฝง: Egyptian Hieroglyphs
ช่วงยูนิโคด: U+13000–U+1342F Hieroglyphs U+13430–U+1343F Controls
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ไฮเออโรกลีฟ หรือ ไฮโรกลีฟ (อังกฤษ: hieroglyph) เป็นระบบการเขียนที่ชาวอียิปต์โบราณใช้อย่างเป็นทางการ ประกอบด้วยอักษร (alphabet) และสัญรูป (logograph)
อักขระในระบบไฮเออโรกลีฟของอียิปต์นี้ยังสัมพันธ์กับอักขระอียิปต์อีก 2 ชุด คือ อักขระไฮเออแรติก (hieratic) และอักขระดีมอติก (demotic)
ไฮเออโรกลีฟแบบตัวเขียนนั้นมักใช้เขียนวรรณกรรมทางศาสนาลงบนแผ่นไม้และแผ่นพาไพรัส ไฮเออโรกลีฟอียิปต์ยุคแรกย้อนหลังไปได้ไกลถึง 3,300 ปีก่อนคริสตกาล และใช้กันมาจนถึงปลายคริสต์ศตวรรษที่ 4 ก็เลิกใช้ไป เพราะการปิดศาสนสถานนอกศาสนาคริสต์ ทำให้ไม่จำต้องใช้เขียนบันทึกอนุสรณ์อีก
เมื่อไฮเออโรกลีฟอียิปต์หมดการใช้งาน ความรู้เกี่ยวกับระบบการเขียนนี้ก็ดับสูญไปด้วย การถอดความหมายของอักขระไฮเออโรกลีฟอียิปต์จึงกลายเป็นปริศนาเรื่อยมา จนไขออกในภายหลังเพราะได้ศิลาโรเซตตาเป็นเครื่องช่วยเหลือ
แหล่งข้อมูลอื่น

omniglot.com (อังกฤษ)
| ด ค กระบบการเขียน |
| --- | --- | --- |
| ประวัติศาสตร์อักษร | ประวัติศาสตร์อักษร |  |
| รายชื่อ | แบ่งตามชนิดอักษร ·  แบ่งตามทิศทางการเขียน |  |
| อักษรไร้สระ   (Abjad) | ซัลเตอร์ ·  ซอกเดีย ·  ซาบาเอียน ·  ซามาริทัน ·  ซีรีแอก ·  ดิเวส อกุรุ ·  ทิฟินาค ·  แนบาทีอา ·  เบอร์เบอร์โบราณ ·  เปอร์เซียกลาง ·  พาร์เทียน ·  ฟินิเชีย ·  มันดาอิก ·  ยาวี ·  ยูการิติก ·  แอราเมอิก ·  อาระเบียใต้ ·  อาหรับ ·  ฮีบรู ·  ฮีบรูระยะแรก ·  ไฮเออโรกลีฟอียิปต์ |  |
| อักษรสระประกอบ   (Abugidas) | ตระกูลอักษรพราหมี: กทัมพะ ·  กลิงคะ ·  กวิ ·  กะยา ·  กันนาดา ·  กันนาดาโบราณ ·  ไกถี  · ขอม (ขอมไทย ·  ขอมบาลี) ·  ขโรษฐี ·  เขมร ·  คุชราต ·  คุปตะ ·  คุรมุขี ·  ลายตัย ·  จาม ·  ชวา ·  ชักมา ·  ซุนดา ·  ซุนดาโบราณ ·  โซยอมโบ ·  ดิเวส อกุรุ ·  ตกริ ·  ตักบันวา ·  เตลุกุ ·  โทแคเรียน ·  ทมิฬ ·  ทิเบต ·  เทวนาครี ·  ไทเวียด ·  ไทใต้คง ·  ไทย (ฝักขาม ·  ไทยนิเทศ) ·  ไทน้อย ·  ไทลื้อ ·  ไทใหญ่ ·  ไทอาหม ·  ธรรมล้านนา ·  ธรรมลาว ·  เนปาล ·  บาตัก ·  ไบบายิน ·  บาหลี ·  บูฮิด ·  เบงกอล ·  ปัลลวะ ·  พม่า ·  พราหมี ·  พักส์-ปา ·  ม้ง ·  มณีปุระ · มอญ ·  มลยาฬัม ·  มิถิลักศาร์ ·  โมฑี ·  รัญชนา ·  เรอจัง  ·  ลนตารา ·  ลัณฑา ·  ล้านนา ·  ลาว ·  ลิมบู ·  เลปชา ·  วรังจิติ ·  ศารทา ·  เสาราษฏร์ ·  สิงหล ·  สิทธัม ·  สิเลฏินาครี ·  โสรัง สมเป็ง ·  โอริยา ·  ฮานูโนโอ ·    อื่น ๆ: กืออึซ ·  ทานะ ·  เบรลล์ญี่ปุ่น ·  พอลลาร์ด ·  เมรอยติก ·  Boyd's Syllabic Shorthand ·  Hebrew cursive ·  Pitman Shorthand ·  Thomas Natural Shorthand |  |
| อักษรสระ-พยัญชนะ   (Alphabets) | Linear: กรีก · กลาโกลิติก ·  กอธิก ·  คอปติก ·  จอร์เจีย ·  จู้อิน ·  ซีริลลิก ·  ทิฟินาค ·  ไทลื้อ ·  บัสซา ·  เบยทากุกจู ·  โบสถ์สลาโวนิกโบราณ  ·  เปอร์มิกโบราณ ·  ฟราเซอร์ ·  มองโกเลีย ·  แมนจู ·  รูน ·  รูนฮังการี ·  ละติน ·  เวเนติก ·  สันถาลี · สัทอักษรสากล ·  อเวสตะ ·  ออร์คอน ·  อาร์มีเนีย ·  อิตาลีโบราณ ·  อิสมาน ·  อีทรัสคัน ·  อึนโก ·  เอลบ์ซาน ·  โอคัม ·  ไอริช ·  ฮันกึล ·  Greco-Iberian alphabet ·  Mandaic ·  Ol Chiki ·  Shavian alphabet ·  Visible Speech ·  ชวเลขเกรกก์ ·  ชวเลขกาเบลสแบร์เกอร์ ·  ชวเลขอีเคลกติก ·   Non-linear: เบรลล์ ·  เบรลล์ฮีบรู ·  เบรลล์เกาหลี ·  รหัสมอร์ส ·  การตีธงสัญญาณ ·  ธงประมวลสากล ·  New York Point ·  Semaphore line |  |
| อักษรคติและอักษรภาพ   (Ideograms &  Pictograms) | ตงปา ·  Blissymbol ·  DanceWriting ·  Mi'kmaq ·  New Epoch Notation Painting ·  SignWriting |  |
| อักษรคำ   (Logograms) | พื้นฐานจากอียิปต์: เดโมติก ·  เฮียราติก ·  ไฮโรกลิฟ   พื้นฐานจากพยางค์: อักษรในอานาโตเลีย (คาเรีย ·  ลิเชีย ·  ลิเดีย ·  ลูเวีย) ·  รูปลิ่ม (ซูเมอร์ ·  แอกแคด ·  อีลาไมต์) ·  ตงปา ·  ตังกุต ·  มายา ·  อี้  พื้นฐานจากอักษรจีน: คันจิ ·  คีตัน ·  อักษรจีน (ตัวเต็ม ·  ตัวย่อ) ·  จื๋อโนม ·  จูร์เชน ·  น่าซี ·  สือดิบผู้จ่อง ·  ฮันจา   อื่น ๆ: อเมริกากลาง ·  วินคา |  |
| อักษรกึ่งพยางค์   (Semi-syllabaries) | Full semi-syllabaries: จู้อิน ·  เซลติเบเรียน ·  ไอบีเรีย   Redundant semi-syllabaries: Southwestern script |  |
| อักษรพยางค์   (Syllabaries) | กเปลเล ·  คะตะกะนะ ·  แคโรไลน์  · ไซปรัส · นดยุกา ·  นหวู่ซู ·  เปอร์เซียโบราณ ·  มันโยงะนะ · เมนเด ·  โลมา · ลิเนียร์เอ ·  ลิเนียร์บี ·  ไว ·  อฟากา ·  อี้ ·  ฮิระงะนะ ·  Woleaian ·  เชอโรกี ·   อักษรพื้นเมืองในแคนาดา: ครี ·  คาร์เรีย ·  แบล็กฟุต  ·  อินุกติตุต · โอจิบเว |  |
ไฮโดรมิเตอร์

Hydrometer from Practical Physics
Schematic drawing of a hydrometer. The lower the density of the fluid, the deeper the weighted float B will sink; the depth can be read off the scale A.
ไฮดรอมิเตอร์ (อังกฤษ: hydrometer) อาจเรียกว่า มาตรวัดความหนาแน่นของเหลว คือ อุปกรณ์วัดความถ่วงจำเพาะ (specific gravity) หรือความหนาแน่น (density) ของของเหลว โดยอาศัยหลักการลอยตัวของวัตถุ (buoyant force)
ไฮโดรมิ​เตอร์​ส่วน​มากทำ​จาก​แก้ว ปิดสนิททุกด้าน ด้านบนของไฮดรอมิเตอร์ เรียกว่า ส่วนก้าน (stem) มีลักษณะ​เป็น​หลอดยาวแคบๆ​ เป็น​ส่วน​ที่​ใช้​จับเมื่อ​จะ​จุ่มไฮโดรมิ​เตอร์ลงไป​ใน​สารละลายที่​จะ​วัด​  ​ บนก้าน มีสเกล บอกความหนาแน่นของของเหลว ​ ด้านล่างเป็นกระเปาะ ปลายกระเปาะถ่วง​ด้วย​ตะกั่ว​ ​ปิดทับด้วย​ ​ขี้ผึ้ง​หรือ​ wax ​ ระดับ​ความ​ลึกที่จม​จะ​แปรผกผัน​กับ​ความ​หนา​แน่นของของเหลว​ ​
ไฮไดรด์

ไฮไดรด์ (อังกฤษ: hydride) เป็นชื่อของไอออนประจุลบของไฮโดรเจน, H−  คำว่าไฮไดรด์มีสองความหมายที่แต่งกันแต่ใช้คำเดียวกัน ในทางเคมี ไฮไดรด์หมายถึง 1 ไฮโดรเจนที่เกิดปฏิกิริยาเคมีอย่างไฮโดรเจนประจุลบ และ 2 ไฮโดรเจนลิแกนด์ในโลหะเชิงซ้อน ความหมายอื่นของไฮไดรด์หมายถึงสารประกอบไฮโดรเจนกับธาตุอื่นในหมู่ 1–16
แหล่งข้อมูลอื่น

IUPAC hydride nomenclature
ไฮโปทาลามัส

| ไฮโปทาลามัส  (Hypothalamus) |
| --- | --- |
ตำแหน่งของไฮโปทาลามัสของมนุษย์
ไอเอนเซฟาลอน (Dienchephalon)
รายละเอียด
ตัวระบุ
ภาษาละติน: hypothalamus
MeSH: D007031
นิวโรเล็กซ์ ID: birnlex_734
TA98: A14.1.08.401  A14.1.08.901
TA2: 5714
FMA: 62008
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
ไฮโปทาลามัส (อังกฤษ: hypothalamus) แปลว่า ใต้ทาลามัส เป็นโครงสร้างของสมองที่อยู่ใต้ทาลามัส (thalamus) แต่เหนือก้านสมอง (brain stem) ทำหน้าที่เชื่อมโยงการทำงานของระบบประสาทและระบบต่อมไร้ท่อ โครงสร้างนี้เป็นโครงสร้างหลักที่อยู่ด้านล่างของไดเอนเซฟาลอน (diencephalon) พบในสมองของสัตว์เลี้ยงลูกด้วยน้ำนมทุกชนิด ในมนุษย์มีขนาดประมาณเมล็ดอัลมอนด์
ไฮโปทาลามัสทำหน้าที่ควบคุมกระบวนการเมแทบอลิซึมบางอย่าง และหน้าที่อื่นๆ ของระบบประสาทอัตโนมัติ (Autonomic Nervous System) ไฮโปทาลามัสทำหน้าที่สังเคราะห์และหลั่งฮอร์โมนประสาท (neurohormones) ซึ่งมักเรียกว่า hypothalamic-releasing hormones ซึ่งทำหน้าที่ในการกระตุ้นหรือยับยั้งการหลั่งฮอร์โมนจากต่อมใต้สมอง (pituitary gland)
ไฮโปทาลามัสทำหน้าที่ควบคุมอุณหภูมิร่างกาย, ความหิว, ความกระหายน้ำ, ความเหนื่อยล้า, ความโกรธ และจังหวะรอบวัน (Circadian rhythm)
ไฮโปทาลามัสเป็นศูนย์ควบคุมอุณหภูมิของร่างกาย การเต้นของหัวใจ ความดันเลือด ความหิว การนอนหลับ การหลั่งฮอร์โมนของต่อมไร้ท่อ การหลั่งน้ำย่อยจากกระเพาะอาหาร ความสมดุลของน้ำในร่างกายและการแสดงออกทางอารมณ์ความรู้สึก
แหล่งข้อมูลอื่น

BrainMaps at UCDavis
The Hypothalamus and Pituitary at endotexts.org เก็บถาวร 2006-05-14 ที่ เวย์แบ็กแมชชีน
ไฮโดรเจนฟลูออไรด์

Chemical compound
ไฮโดรเจนฟลูออไรด์ (อังกฤษ: hydrogen fluoride) เป็นสารประกอบเคมีที่มีสูตรเคมีคือ HF ลักษณะเป็นแก๊สหรือของเหลวไม่มีสี ไฮโดรเจนฟลูออไรด์เป็นแหล่งฟลูออรีนหลักในทางอุตสาหกรรม มักใช้ในรูปสารละลายในน้ำคือกรดไฮโดรฟลูออริก ไฮโดรเจนฟลูออไรด์เป็นวัตถุดิบสำคัญในการเตรียมสารประกอบหลายชนิดที่ใช้ในเภสัชอุตสาหกรรมและพอลิเมอร์ เช่น พอลิเตตระฟลูออโรเอทิลีน (PTFE) และเป็นส่วนประกอบหนึ่งของกรดยวดยิ่ง (superacid) ที่ใช้ในอุตสาหกรรมปิโตรเคมี
ไฮโดรเจนฟลูออไรด์เป็นแก๊สอันตรายอย่างยิ่ง เมื่อสัมผัสกับความชื้นจะแปรสภาพเป็นกรดไฮโดรฟลูออริกที่มีฤทธิ์กัดกร่อน ไฮโดรเจนฟลูออไรด์ระคายเคืองต่อดวงตาเพราะสามารถกัดกร่อนกระจกตาอย่างรวดเร็ว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไฮโดรเจนฟลูออไรด์
"Hydrogen Fluoride - MSDS" (PDF). University of Louisville.
| ด ค กสารประกอบไฮโดรเจน (H) |
| --- | --- |
 H3AsO3  H3AsO4  HAt  HSO3F  HBF4  HBr  HBrO  HBrO2  HBrO3  HBrO4  HCl  HClO  HClO2  HClO3  HClO4  HCN  HCNO  H2CrO4/H2Cr2O7  H2CO3  H2CS3  HF  HFO  HI  HIO  HIO2  HIO3  HIO4  H2MoO4  HNC  HNCO  HNO  HNO3  H2N2O2  HNO5S  H3NSO3  H2O  H2O2  H2O3  H3PO2  H3PO3  H3PO4  H4P2O7  H5P3O10  H2PtCl6  H2S  H2Se  H2SeO3  H2SeO4  H4SiO4  H2SiF6  H2SO3  H2SO4  H2SO5  H2S2O3  H2S2O6  H2S2O7  H2S2O8  CF3SO3H  H2Te  H2TeO3  H6TeO6  H4TiO4  H2Po  H3VO4  HCo(CO)4 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ
ไฮเปอร์ดูเอล

| ไฮเปอร์ดูเอล |
| --- | --- |

ผู้พัฒนา: เทคโนซอฟต์
ผู้จัดจำหน่าย: เทคโนซอฟต์
แต่งเพลง: ฮายูทาโร สึกูโมะ
เครื่องเล่น: อาร์เคด, เซกา แซตเทิร์น
วางจำหน่าย: อาร์เคดญี่ปุ่น: ตุลาคม ค.ศ. 1993 แซตเทิร์นญี่ปุ่น: 22 พฤศจิกายน ค.ศ. 1996
แนว: เกมยิงมุมมองด้านข้าง
รูปแบบ: ผู้เล่นเดี่ยว, ร่วมมือกัน
ไฮเปอร์ดูเอล (อังกฤษ: Hyper Duel) เป็นวิดีโอเกมจากประเทศญี่ปุ่นที่พัฒนาโดยบริษัทเทคโนซอฟต์ และได้รับการเปิดตัวใน ค.ศ. 1993 โดยเป็นเกมยิงเลื่อนแนวนอน ที่ได้รับแรงบันดาลใจจากซีรีส์ธันเดอร์ฟอร์ซ เกมดังกล่าวให้ผู้เล่นควบคุมยานรบที่สามารถแปลงร่างระหว่างหุ่นยนต์รูปร่างเหมือนมนุษย์กับยานอวกาศได้ เกมนี้ได้รับการเปิดตัวในระบบอาร์เคดเมื่อ ค.ศ. 1993 โดยใช้ฮาร์ดแวร์ทีอีซี442-เอ (TEC442-A) จากนั้นจึงลงพอร์ตเซกา แซตเทิร์น ใน ค.ศ. 1996 ซึ่งไม่เคยมีการเผยแพร่นอกประเทศญี่ปุ่น
รูปแบบการเล่น

บัสเตอร์เกัยร์เป็นยานอวกาศรบที่มีระบบอาวุธที่สามารถอัพเกรดได้หลากหลายในโหมด "ไฟเตอร์" (เครื่องบินขับไล่) แต่สามารถเปลี่ยนเป็นโหมด "อาร์เมอร์" ซึ่งเป็นหุ่นยนต์นักรบฮิวแมนนอยด์ที่มีอาวุธหนักหลายอาวุธ โหมดไฟเตอร์นั้นคล่องแคล่ว, เล็ก และเร็วฉลุย ซึ่งยังสามารถยิงตรงไปข้างหน้า ในทางกลับกัน โหมดอาร์เมอร์นั้นช้ากว่า, ใหญ่กว่า และตอบสนองน้อยกว่า โดยสามารถยิงขึ้นและลงในมุม 45 องศา รวมทั้งทางตรง ส่วนอำนาจการยิงของโหมดอาร์เมอร์ก็เหนือกว่าเช่นกัน อาวุธของทั้งสองโหมดสามารถอัปเกรดได้โดยการรวบรวมไอเทม P ที่ปรากฏจากการกำจัดศัตรู นอกจากนี้ ยานรบยังสามารถได้รับหน่วยช่วยเหลือโดยการรวบรวมไอเทม T หรือ G อันได้แก่ ยูนิตเทรเซอร์ที่คล้ายกับโหมดไฟเตอร์และจะยิงไปข้างหน้าเมื่อเข้าใกล้ศัตรู ในขณะที่ยูนิตกันเนอร์นั้นคล้ายกับโหมดอาร์เมอร์และมันอาศัยอยู่กับศัตรู โดยทั้งสองยูนิตยังทำหน้าที่เป็นกำบังที่ทำลายได้
บัสเตอร์เกียร์เปลี่ยนโหมดโดยกดปุ่มทางเลือก โดยมีสองปุ่ม ซึ่งปุ่มหนึ่งสำหรับโหมดไฟเตอร์ และอีกปุ่มสำหรับโหมดอาร์เมอร์ การกดปุ่มทั้งสองจะทำให้เกิดการโจมตีพิเศษ ซึ่งเกี่ยวข้องกับสองยูนิตที่ปรากฏด้านบนและด้านล่างของบัสเตอร์เกียร์ โดยในโหมดไฟเตอร์ พวกมันจะประจำที่และยิงเป็นวงกลม ส่วนในโหมดอาร์เมอร์ ยูนิตจะหมุนไปรอบ ๆ ยานและให้การยิงคุ้มกันด้านหน้า การโจมตีพิเศษนี้จะทำให้มิเตอร์โจมตีพิเศษหมดสิ้นลง และเมื่อมันหมด ยูนิตจะหยุดยิง ทั้งนี้ มิเตอร์จะเต็มไปด้วยการไม่ใช้งานของยูนิต และโดยการรวบรวมไอเทม B
รูปแบบการเล่นคล้ายกับเกมยิงเลื่อนของบริษัทเทคโนซอฟต์อื่น ๆ โดยเฉพาะซีรีส์ธันเดอร์ฟอร์ซ ซึ่งเกมนี้มีทั้งหมด 8 ด่าน และด่านต่าง ๆ ประกอบด้วยการเดินทางผ่านสถานการณ์ที่เต็มไปด้วยศัตรูซึ่งทำไอเทมต่าง ๆ ตกไว้ดังกล่าว โดยบางครั้งมีมินิบอส แต่ก็มีบอสที่ค่อนข้างขนาดใหญ่เสมอที่ส่วนท้ายของด่าน ซึ่งการกำจัดบอสเหล่านี้ต้องใช้การตอบสนองที่รวดเร็วและใช้ประโยชน์จากจุดอ่อนประจำตัว ส่วนศัตรูที่ถูกกำจัดจะให้ผลคะแนน และเมื่อผ่านด่าน จะมอบโบนัสหลายคะแนน ขณะที่ชีวิตพิเศษจะได้จากการได้คะแนนจำนวนหนึ่ง นอกจากนี้ เอกลักษณ์ของไฮเปอร์ดูเอลคือระบบการจัดอันดับโดยพิจารณาจากจำนวนไอเทม P ที่ได้รับมา ยิ่งจำนวนการอัปเกรดที่บัสเตอร์เกียร์รวบรวมได้มากเท่าใด จำนวนกระสุนและการยิงบนหน้าจอก็จะยิ่งสูงขึ้น
เวอร์ชันเซกา แซตเทิร์นประกอบด้วย "โหมดอาร์เคด" ดั้งเดิม ซึ่งเป็นการแปลงต้นฉบับที่สมบูรณ์แบบเหมือนอาร์เคด เช่นเดียวกับ "โหมดแซตเทิร์น" ที่ได้รับการอัปเดต นอกจากการรวมฉากเปิดฉาก 3 มิติใหม่แล้ว โหมดแซตเทิร์นยังมีสไปรต์และฉากหลังที่เอี่ยมอ่องขึ้น, สว่างขึ้น และมีรายละเอียดมากขึ้น แม้กระทั่งการวาดใหม่ในบางกรณี ส่วนหน้าจอเลือกตัวละครมีโมเดล 3 มิติของบัสเตอร์เกัยร์ ตลอดจนแอนิเมชันบางส่วนก็ราบรื่นขึ้น และได้รับการสร้างใหม่เพื่อให้ดูเหมือน 3 มิติมากขึ้น โดยเฉพาะอย่างยิ่งสำหรับบอสตัวแรก นอกจากนี้ ยังมีการปรับปรุงบางอย่างในรูปแบบการเล่น ตัวอย่างเช่น โหมดอาร์เมอร์ะสามารถล็อกการเล็งได้ด้วยการเพิ่มปุ่มใหม่ ทำให้สามารถเล็งได้ต่างหาก ซึ่งเป็นคุณสมบัติที่ไม่มีอยู่ในเวอร์ชันอาร์เคด และบางแง่มุมของเกมก็ทำให้ยากขึ้นเช่นกัน ในขณะที่ซาวด์แทร็กอาร์เคดดั้งเดิมใช้การจัดให้มีเสียงดั้งเดิมของเครื่องอาร์เคด ส่วนเวอร์ชันเซกา แซตเทิร์น มีซาวด์แทร็กที่ได้รับการปรับแต่งใหม่ซึ่งมีคุณภาพของซีดี
รูปแบบการเล่น > โครงเรื่อง

ฐานดวงจันทร์ที่ดำเนินการโดยกองทัพอวกาศร่วมได้ค้นพบซากกลไกจากอารยธรรมเอเลียนในหินเบื้องล่าง กองทัพดังกล่าวดำเนินการปรับเปลี่ยนการค้นพบนี้เพื่อสร้างอาวุธใหม่ที่ทรงอานุภาพอย่างยิ่ง นั่นคือเครื่องบินขับไล่แปลงร่างที่รู้จักในชื่อบัสเตอร์เกียร์ อย่างไรก็ตาม ก่อนการทดสอบต้นแบบครั้งสุดท้าย ผู้ก่อการร้ายและนักวิทยาศาสตร์คนหนึ่งของโครงการได้ขโมยหน่วยซีโรที่ชื่อ "แบล็กเอนเจิล" ไป บัดนี้ บัสเตอร์เกียร์ที่เตรียมพร้อมอีกสามลำได้รับมอบหมายให้บุกฝ่ากองกำลังก่อการร้ายและเอากลับคืนหรือทำลายแบล็กเอนเจิล
แหล่งข้อมูลอื่น

Hyper Duel ที่ Killer List of Videogames
Hyper Duel at GameFAQs
Hyper Duel at MobyGames
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
ภาพหน้าจอเวอร์ชันอาร์เคด
ไฮไฟรัช

| ไฮไฟรัช |
| --- | --- |

ผู้พัฒนา: แทงโกเกมเวิร์คส์
ผู้จัดจำหน่าย: เบเธสด้าซอฟท์เวิร์คส์
กำกับ: John Johanas
อำนวยการผลิต: Masato Kimura Shinsaku Ohara
ออกแบบ: Masaaki Yamada
โปรแกรมเมอร์: Yuji Nakamura
เขียนบท: John Johanas Morten Brunbjerg
แต่งเพลง: Shuichi Kobori Reo Uratani Masatoshi Yanagi
เอนจิน: อันเรียลเอนจิน 4
เครื่องเล่น: ไมโครซอฟท์ วินโดวส์ เอกซ์บอกซ์ซีรีส์เอกซ์และซีรีส์เอส เพลย์สเตชัน 5
วางจำหน่าย: วินโดวส์, เอกซ์บอกซ์ซีรีส์เอกซ์และซีรีส์เอส 25 มกราคม ค.ศ. 2023 เพลย์สเตชัน 5 18 มีนาคม ค.ศ. 2024
แนว: แอ็กชัน, กดตามจังหวะ,  บีตเอ็มอัป, เดินฟัน
รูปแบบ: ผู้เล่นเดี่ยว
ไฮไฟรัช (อังกฤษ: Hi-Fi Rush) เป็นวิดีโอเกมแอ็กชันที่ใช้จังหวะดนตรี พัฒนาโดยแทงโกเกมเวิร์คส์ และจัดจำหน่ายโดยเบเธสด้าซอฟท์เวิร์คส์ สำหรับไมโครซอฟท์ วินโดวส์ เอกซ์บอกซ์ซีรีส์เอกซ์และซีรีส์เอส ตัวเกมประกาศเปิดตัวในวันที่ 25 มกราคม ค.ศ. 2023 และวางจำหน่ายทั่วโลกในวันเดียวกัน และวางจำหน่ายบนเพลย์สเตชัน 5 ในวันที่ 18 มีนาคม ค.ศ. 2024
ตัวเกมดำเนินเนื้อเรื่องโดยชัย (พากย์เสียงโดยร็อบบี เดย์มอนด์ ในภาษาอังกฤษและฮิโระ ชิโมโนะในภาษาญี่ปุ่น) ผู้ที่ประกาศตัวเองว่าเป็น "ร็อกสตาร์แห่งอนาคต"  ซึ่งเครื่องเล่นเพลงของเขาถูกฝังอยู่ในหน้าอกโดยไม่ได้ตั้งใจระหว่างการผ่าตัดทางไซเบอร์เนติกส์ ทำให้เขาตกอยู่ในสภาวะซินเนสทีเซีย สามารถต่อสู้และรับรู้โลกอีกครั้งผ่านการสังเคราะห์สิ่งแวดล้อมอย่างมีจังหวะ แต่เมื่อถูกตราหน้าว่าเป็น "ความบกพร่อง" และถูกตามล่าโดยบริษัทที่เปลี่ยนเขา ชัยจึงรวมกลุ่มกับเพื่อนใหม่เพื่อเอาชนะผู้บริหารของบริษัทและหยุดแผนการของพวกเขา ไฮไฟรัช มีเพลงลิขสิทธิ์จากวงดนตรีเช่นเดอะแบล็กคีย์สและไนน์อินช์เนลส์
เมื่อตัวเกมวางจำหน่าย ไฮไฟรัช ได้รับกระแสวิจารณ์ในเชิงบวกจากนักวิจารณ์ ซึ่งยกย่องสไตล์ภาพ การกำกับภาพ อารมณ์ขัน ตัวละคร และการต่อสู้ แม้ว่าจะถูกวิจารณ์ในเรื่องของความซ้ำซ้อน การออกแบบด่าน และเพลงประกอบที่จำกัดก็ตาม
แหล่งข้อมูลอื่น

เว็บไซต์ทางการ
ไฮแรกซ์จุดเหลือง

| ไฮแรกซ์จุดเหลือง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Hyracoidea
วงศ์:: Procaviidae
สกุล:: Heterohyrax Gray, 1868
สปีชีส์:: H.  brucei
ชื่อทวินาม
Heterohyrax brucei (Gray, 1868)

ชนิดย่อย
 25 ชนิด (ดูในเนื้อหา)

แผนที่แสดงการกระจายพันธุ์
ชื่อพ้อง
 Heterohyrax antineae (Heim de Balsac & Begouen, 1932)  Heterohyrax chapini (Hatt, 1933)  Procavia johnstoni
ไฮแรกซ์จุดเหลือง หรือ ไฮแรกซ์พุ่มไม้ (อังกฤษ: Yellow-spotted rock hyrax, Bush hyrax; ชื่อวิทยาศาสตร์: Heterohyrax brucei) สัตว์เลี้ยงลูกด้วยนมชนิดหนึ่ง ในอันดับไฮแรกซ์ (Hyracoidea) ในวงศ์ไฮแรกซ์ (Procaviidae)
มีลักษณะรูปร่างคล้ายกับไฮแรกซ์หิน ซึ่งเป็นไฮแรกซ์อีกชนิดหนึ่ง มีน้ำหนักประมาณ 1.5-2.5 กิโลกรัม มีความสูง 20-25 เซนติเมตร ความยาว 35-57 เซนติเมตร อายุขัยเฉลี่ย 5-10 ปี
ไฮแรกซ์จุดเหลืองมีรูปร่างลักษณะเหมือนไฮแรกซ์หิน แต่มีจุดสีขาวเหนือดวงตาแต่ละข้าง อาศัยอยู่ตามโขดหินและถ้ำเล็ก ๆ กินพืชต่าง ๆ  และใบไม้บนต้นไม้เป็นอาหาร ไฮแรกซ์จุดเหลืองก็เหมือนกับไฮแรกซ์หินตรงที่ก็ตกเป็นเหยื่อของสัตว์กินเนื้อที่มีขนาดใหญ่กว่า เช่น เสือดาว, เสือชีตาห์, แมวป่าต่าง ๆ, นกล่าเหยื่อขนาดใหญ่ เช่น อินทรี, เหยี่ยว หรือนกฮูก รวมทั้งงู
ไฮแรกซ์จุดเหลือง นับเป็นไฮแรกซ์ชนิดที่พบได้มากที่สุดและกระจายพันธุ์ในวงกว้างที่สุด   โดยพบที่แองโกลา, บอตสวานา, บูรุนดี, คองโก, อียิปต์ตอนใต้, เอริเธรีย, เอธิโอเปีย, เคนยา, มาลาวี, โมซัมบิก, รวันดา, โซมาลี, ตอนเหนือของแอฟริกาใต้, ซูดาน, แทนซาเนีย, อูกันดา, แซมเบีย และ ซิมบับเว โดยไม่พบในอาระเบียเหมือนไฮแรกซ์หิน
การจำแนก

สามารถแบ่งอแอกเป็นชนิดย่อยต่าง ๆ ได้ดังนี้
H. b. albipes
H. b. antineae
H. b. bakeri
H. b. bocagei
H. b. brucei (ชนิดต้นแบบ)
H. b. chapini
H. b. dieseneri
H. b. frommi
H. b. granti
H. b. hindei
H. b. hoogstraali
H. b. kempi
H. b. lademanni
H. b. manningi
H. b. mossambicus
H. b. muenzneri
H. b. princeps
H. b. prittwitzi
H. b. pumilus
H. b. ruddi
H. b. rudolfi
H. b. somalicus
H. b. ssongeae
H. b. thomasi
H. b. victorianjansae
แหล่งข้อมูลอื่น

ข้อมูลที่เกี่ยวข้องกับ Heterohyrax brucei ที่วิกิสปีชีส์
โฮเทลดัสก์: รูม 215

| Hotel Dusk: Room 215 ウィッシュルーム　天使の記憶 |
| --- | --- |

ผู้พัฒนา: Cing
ผู้จัดจำหน่าย: นินเทนโด
เครื่องเล่น: นินเทนโด ดีเอส
วางจำหน่าย:  22 มกราคม ค.ศ. 2007   25 มกราคม ค.ศ. 2007    22 กุมภาพันธ์ ค.ศ. 2007    13 เมษายน ค.ศ. 2007
แนว: เกมผจญภัย
รูปแบบ: ผู้เล่นเดี่ยว
โฮเทลดัสก์: รูม 215 (อังกฤษ: Hotel Dusk: Room 215 หรือ วิชรูม: แอนเจิลส์เมโมรี (อังกฤษ: Wish Room: Angel's Memory; ญี่ปุ่น: ウィッシュルーム 天使の記憶; โรมาจิ: Wisshu Rūmu Tenshi no Kioku; ทับศัพท์: วิชชุ รูมุ เทนชิ โนะ คิโอกุ)) เป็นเกมผจญภัยกึ่งมุมมองบุคคลที่ 1 ผลิตโดยบริษัทนินเทนโดและ Cing
Hotel Dusk เป็นเกมผจญภัยที่ใช้ภาพและบรรยากาศคล้ายๆกับภาพยนตร์ประเภทฟิลม์นัวร์ โดยเฉพาะในแง่ของการออกแบบตัวละครที่เน้นไปที่โทนขาวดำเหมือนภาพเขียนลายเส้น ตัวเกมนั้นได้ใช้ระบบโดยรวมคล้ายๆกับเกมอย่าง Trace Memory โดยแบ่งหน้าจอออกเป็นสองจอ จอหนึ่งทำหน้าที่เป็นสายตาของตัวละครเอก อีกจอหนึ่งเป็นส่วนควบคุมตัวละครเอก
ระบบสำคัญในเกม Hotel Dusk ที่แตกต่างจากเกมผจญภัยทั่วๆไปคือบทสนทนาและการดำเนินเรื่องของเกม ต่างจากเกมผจญภัยอื่นๆในเกมนี้ผู้เล่นจะมีถามคำถามคู่สนทนาได้เฉพาะหัวข้อที่ข้องใจที่เกี่ยวกับคนนั้นๆ (ซึ่งต่างจากเกมผจญภัยทั่วๆไปที่ผู้เล่นสามารถถามเรื่องไร้สาระได้) รวมทั้งระบบสนทนามีระบบ "ขัด" ที่ช่วยให้ผู้เล่นสามารถขัดบทสนทนาและคุยในหัวข้อที่คู่สนทนาพูดมาได้ นอกเหนือจากนั้นแล้วเกมยังมีระบบตัวเลือกหลายๆครั้ง ช่วยให้ผู้เล่นแต่ละคนสามารถดำเนินเรื่องหรือได้รับข้อมูลที่ต่างไปในแต่ละคน เช่นเดียวกับการดำเนินเรื่อง ถึงแม้ในตัวเกมจะมีจุดดำเนินเรื่องหลักๆในเกมแต่มีรายละเอียดปลีกย่อยบางส่วนที่ผู้เล่นสามารถละเลยหรือทำให้เกิดผลที่ต่างออกไปก็ได้ ซึ่งรวมถึงการเลือกบทสนทนาที่ต่างกันออกไป
ถึงแม้เกมจะถูกสร้างโดยทีมงานเดียวกับ Trace Memory แต่เกมนี้ไม่มีส่วนเกี่ยวข้องกับเกม Trace Memory แต่อย่างไรก็ดีเกมนี้มีการกล่าวถึงชื่อโรงพยาบาลว่า Robbins ซึ่งเป็นนามสกุลของ Ashley นางเอกในเกม Trace Memory (Ashley Mizuki Robbins) รวมทั้งใช้ชื่อเกมแบบเดียวกับ Trace Memory ในภาษาญี่ปุ่นคือคำว่า คิโอคุ (ญี่ปุ่น: ２つの記憶; โรมาจิ: ฟุตัทสึ โนะ คิโอคุ; ทับศัพท์: สองความทรงจำ)